আলাপ:চরআলগী ইউনিয়ন

message: সুধী, আশা করি ভালো আছেন। সম্প্রতি নিবন্ধটি আপনি চরআলগী ইউনিয়ন থেকে চর আলগী ইউনিয়ন শিরোনামে স্থানান্তর করেছিলেন। কিন্তু আমি পুনরায় তা স্থানান্তর করে সঠিক শিরোনামে এনেছি। কারণ ইউনিয়নটির ওয়েবসাইট ও গুগল অনুসন্ধান করলে চরআলগী ইউনিয়ন শব্দটিই বেশি ব্যবহার করা হয়েছে। অন্যদিকে, লক্ষ্মীপুরের রামগতি উপজেলায় অবস্থিত আরো একটি ইউনিয়ন চর আলগী নামে রয়েছে, যেটিতে কিন্তু ওয়েবসাইট ও গুগল অনুসন্ধানে চর আলগী ব্যবহার করা হয় তাই সেটির কোনো ধরনের পরিবর্তন করি নাই। নিবন্ধের শিরোনাম ইউনিয়নের ওয়েবসাইট ও গুগল অনুসন্ধান অনুযায়ী ঠিক করার মূল কারণটিই হলো সেই এলাকার লোকজন ইউনিয়নটিকে যেই নামে ব্যবহার করে উইকিপিডিয়াতেও একই নামটিই ব্যবহার এবং নামটিকে প্রাধান্য দেওয়া। উল্লেখ্য, পূর্বেও এ ধরনের একটি স্থানান্তর করেছিলাম কলসকাঠী ইউনিয়ন শিরোনামে, যেটি নিয়ে আপনার ও আমার আলোচনা আলাপ:কলসকাঠী ইউনিয়ন পাতায় রয়েছে। উভয় আলোচনার বিষয়বস্তু একই। ধন্যবাদ — রিয়াজ (আলাপ) ১৩:৩৪, ৬ মার্চ ২০২০ (ইউটিসি)
replies: text: আলহামদুলিল্লাহ ভাল আছি, আপনিও ভাল আছেন আশা করি। কলসকাঠী/কলসকাঠি এবং চরআলগী/চর আলগী বিতর্ক নিয়ে একটু দ্বিমত পোষণ করছি বলে প্রথমেই ক্ষমা চেয়ে নিচ্ছি। আমার মতে বিষয় দুটি এক নয়। দেখুন চর আলগী মূলত দুটি শব্দ, যার সমন্বয় ঘটালে বাংলা ব্যাকরণ অনুযায়ী দাঁড়ায় চরালগী {উদাহরণস্বরূপ: চরাদি (চর+আদি), চরামদ্দি (চর+আমদ্দি)}। আমি আগেও বলেছি, জাতীয় তথ্য বাতায়ন ১০০% নিখুঁত নয়, এতে আপনিও একমত ছিলেন, আশা করি এখনও আছেন। আর গুগল সার্চের ক্ষেত্রে আমি মানছি আপনার কথা, দুইটা বানানই রয়েছে, যার মধ্যে একটা বানান প্রচলিত থাকলেও ব্যাকরণের দিক থেকে ভুল। তাহলে ব্যাকরণের দিক থেকে সঠিক বানানটা আমরা গ্রহণ করব না কেন? ধন্যবাদ। MustafaKamal (আলাপ) ১৬:৪৯, ৬ মার্চ ২০২০ (ইউটিসি)
replies: text: : জ্বি, আলহামদুলিল্লাহ আমিও ভালো আছি। ভাইয়া, আমি উক্ত বার্তায় বলেছি গফরগাঁও উপজেলার লোকজন নামটিকে যেভাবে চিনে বা যেই নামে ইউনিয়নের নামটি লিখে থাকে সেই নামটিকেই প্রাধান্য দেওয়া উচিত বলে মনে করি। তাছাড়া, গুগল সার্চ রেজাল্টে অনেক নির্ভরযোগ্য পত্রিকায়ও (যুগান্তর, ইনকিলাব, নয়া দিগন্ত, দৈনিক সংগ্রাম) চরআলগী ইউনিয়ন, গফরগাঁও শব্দটি ব্যবহার করতে দেখা গেছে। এছাড়াও, উক্ত ইউনিয়নের ওয়েবসাইটে চরআলগী রয়েছে কিন্তু লক্ষ্মীপুরে অবস্থিত একই নামের ইউনিয়নের বানান চর আলগী লেখা হয় যেটা আমি উপরের বার্তায় বলেছি এবং সেটি পরিবর্তনে মত দিই নাই। মূলত এটা বলতে চাচ্ছি যে, সেখানকার লোকেরা নামটিকে যে নামে ব্যবহার করে থাকে সেই নামটিকেই প্রাধান্য দিতে হবে বলে আমি মনে করি। ধন্যবাদ — রিয়াজ (আলাপ) ১৭:১১, ৬ মার্চ ২০২০ (ইউটিসি)
replies: text: :: আবারও একমত হতে পারলাম না বলে ক্ষমা চেয়ে নিচ্ছি। স্থানীয়রা একটামাত্র স্পেইসের জন্য ইউনিয়নটা চিনবে না ব্যাপারটা হাস্যকর মনে হল আমার কাছে। তবে সেক্ষেত্রে ব্যাকরণের দিক থেকে সঠিক বানানটাকে গ্রহণ করে সেটিকে পুনর্নির্দেশ করা যায়। এছাড়া নির্ভরযোগ্য পত্রিকার (প্রথম আলো, জনকণ্ঠ সহ স্থানীয় বেশকিছু পত্রিকা) উদাহরণ আমিও দিতে পারি। তাহলে কেমনে বলি যে চর আলগী নামে স্থানীয় লোকজন চিনবে না। আর জাতীয় তথ্য বাতায়নের উপর আমি কখনোই সম্পূর্ণ নির্ভরশীল নই, আমি ওখান থেকে তথ্য সংগ্রহ করি মাত্র, ভাষা এবং ব্যাকরণের দিক থেকে আমি যথাসাধ্য সঠিকটাই লিখার চেষ্টা করি। ধন্যবাদ। MustafaKamal (আলাপ) ১৭:৪৫, ৬ মার্চ ২০২০ (ইউটিসি)
replies: text: ::: আমি এটা বলতেছি না যে, চরআলগী বা চর আলগী ইউনিয়ন লিখলে সেখানকার লোকেরা চিনবে না। তারা নামটাকে লেখার ক্ষেত্রে যে বানান ব্যবহার করে থাকে সেই নামটাকেই প্রাধান্য দিতে বলেছি আর সেক্ষেত্রে ব্যাকরণগত ভুল থাকলেও। যদি নিবন্ধের শিরোনাম পরিবর্তন করতে হয় তাহলে অন্য কারো মতামত নেওয়ারও অনুরোধ জানাচ্ছি। ধন্যবাদ — রিয়াজ (আলাপ) ১৭:৫৬, ৬ মার্চ ২০২০ (ইউটিসি)
replies: text: :::: স্থানীয়রা দুইভাবেই লিখে, সেক্ষেত্রে আমি ব্যাকরণগত সঠিকটাকে প্রাধান্য না দিয়ে ভুলটাকে কেন দিব? এখানেই আমার প্রশ্ন। এক্ষেত্রে প্রশাসকদের দৃষ্টি আকর্ষণ করছি। ধন্যবাদ। MustafaKamal (আলাপ) ১৮:১৯, ৬ মার্চ ২০২০ (ইউটিসি)

text: :::: জ্বি ভাই, স্থানীয়রা অফিস আদালত, কাগজ পত্রে যেই নামে লিখে থাকে সেটাকেই প্রাধান্য দিলে আমার কোনো আপত্তি নেই। — রিয়াজ (আলাপ) ১৮:২১, ৬ মার্চ ২০২০ (ইউটিসি)
replies: text: ::::: স্থানীয়রা অফিস আদালত, কাগজ পত্রে যদি দুইভাবেই লিখে তাহলে কোনটা গ্রহণ করবেন? MustafaKamal (আলাপ) ২০:২৪, ৬ মার্চ ২০২০ (ইউটিসি)
replies: text: :::::: স্থানীয়রা দুইভাবে লিখে এমন তথ্য পেলাম না। আপনি দুইভাবে যদি গুগল ইমেজে সার্চ করে দেখেন তাহলে চরআলগী ইউনিয়ন গফরগাঁও শব্দটিই পাবেন। ফেসবুক থেকে ২০১৬ সালের ইউপি নির্বাচনের প্রার্থীর (অত্র ইউপির সাবেক চেয়ারম্যান) প্রচারণার পোস্টারের স্পষ্ট এই এই ছবিতে গেলেও দেখতে পাবেন সেখানে ৩ নং চরআলগী ইউনিয়ন পরিষদ লেখা হয়েছে। তাহলে ভাই, এছাড়াও আরো দেখতে গুগল ইমেজে সার্চ করেন। এরপরও কি জন্য ভাইয়া, চর আলগী শব্দটি ব্যবহার করবো???  নাহিদ ভাই আপনাকে এই বিষয়ে মতামত দেওয়ার অনুরোধ জানাচ্ছি, অযথা, সামান্য একটা ব্যাপার নিয়ে এত সময় অপচয় করতে আগ্রহী নই। ধন্যবাদ — রিয়াজ (আলাপ) ০৩:০২, ৭ মার্চ ২০২০ (ইউটিসি)
replies: text: ::::::: স্থানীয়রা দুইভাবেই লিখে এমন বেশ কিছু উদাহরণ আমি দেখেছি। একটু খেয়াল করুন প্লিজ- আমাদের গফরগাঁও ব্লগস্পট, স্থানীয় কারো ফেসবুক পোস্ট, ঢাকা টাইমস, উপজেলা সমাজসেবা অফিস, জাতীয় তথ্য বাতায়ন, প্রথম আলো, জনকণ্ঠ, ময়মনসিংহ প্রতিদিন। এরপরেও কি বলবেন, আপনি দুইভাবে লিখে এমন তথ্য পান নি? যদি বলে থাকেন তাহলে আর কিছু করার নাই। আমি এ ব্যাপারে কখনোই ব্যাকরণগত ভুল শব্দ বা নামের পক্ষে নই। আমি ব্যাকরণের দিক থেকে সঠিকটাই গ্রহণ করব এবং সকলের তাই করা উচিত বলে মনে করি। ধন্যবাদ। MustafaKamal (আলাপ) ১৫:২৬, ৭ মার্চ ২০২০ (ইউটিসি)
replies: text: :::::::: আপনি যেমনটি উপরের যেসব লিংক দিয়েছেন সেটির ১ম লিংকে চরআলগী ও চর আলগী শব্দ দুইটাই রয়েছে, ব্লগের পোস্টকারী সেটি জেনে করেছে নাকি করে নাই সেটা সম্পর্কে অবশ্য আমি আর আপনি ওয়াকিবহাল নই। দ্বিতীয়ত স্থানীয় কারও ব্লগপোস্টটি বাংলা উইকিপিডিয়ার গফরগাঁও উপজেলা নিবন্ধটির হুবহু কপি-পেস্ট। তৃতীয়ত, যেসব পত্রিকাগুলোর লিংক দিয়েছেন সেগুলো স্থানীয় পত্রিকা নয় তাই সেক্ষেত্রে তাদেরও ভুল হতেও পারে। উল্লেখ্য, আমিও আপনাকে জাতীয় দৈনিক পত্রিকা যুগান্তর, নয়া দিগন্ত, দৈনিক সংগ্রাম পত্রিকায় চরআলগী ইউনিয়ন গফরগাঁও শব্দটি ব্যবহার করতে দেখেছি বলেছি (উপরের বার্তায়), পুনরায় কষ্ট করে পত্রিকার লিংকগুলো সংগ্রহ করি নাই কারণ আমি যদি লিংকগুলো এখানে ঠিক তেমনি আপনিও হয়তোবা আরো কিছু লিংক সংগ্রহ করে এখানে দিবেন যেটা মূলত সময়ের অপচয় ছাড়া বোধয় আর কিছুই না। উপরের বার্তায় নাহিদ ভাইকে Ping করেছিলাম। আশা করি ওনি মতামত দিবেন এবং সেই অনুযায়ী ব্যবস্থা নেওয়া হবে। ধন্যবাদ — রিয়াজ (আলাপ) ১৬:৩১, ৭ মার্চ ২০২০ (ইউটিসি)
replies: text: :::::::::চর আলগী দুইটা শব্দ এবং এসেছে ওই এলাকার চরের নাম থেকে। ১৯৯০ সালের ময়মনসিংহ জেলা গেজেটিয়ারে চর আলগীর নাম আছে। এছাড়া,বাংলাপিডিয়ার গফরগাঁও উপজেলার নিবন্ধেও আলাদাভাবে লেখা। আর, আমার ব্যক্তিগত অভিমত হলো: ইউনিয়নের পোর্টালের তথ্য আর ব্লগে কেউ লেখার মধ্যে কোন পার্থক্য নাই। পোর্টালের তথ্য অধিকাংশ ক্ষেত্রেই যাচাই না করেই মনগড়াভাবে দিয়ে দেয়। হয়ত দেখা গেলে সাইট ডিজাইনের সময় একাসথে হয়ে গেছে আর আলাদা করার প্রয়োজনই মনে করে নাই। ~ যুদ্ধমন্ত্রী আলাপ ১৬:৫০, ৭ মার্চ ২০২০ (ইউটিসি)
replies: text: :::::::::: যদি কোনভাবে এই ইউনিয়নের ইউনিয়ন পরিষদ কি বানান ব্যবহার করে তা বের করা যেত তবে সেই নামটি ব্যবহার করা যায়। তখনক্ষণ পর্যন্ত আপনাদের দুইজনের একজনকে একটা শূন্যস্থান যোগ বা বাতিলের ক্ষেত্রে একটু ছাড় দিতে হয়ে যে :) নাহলে এই আলোচনা সারাজীবন করলেও শেষ হবে না :P --আফতাবুজ্জামান (আলাপ) ১৭:০১, ৭ মার্চ ২০২০ (ইউটিসি)
replies: text: ::::::::::::: এই ছবিটি ২০১৬ সালের উক্ত ইউনিয়নের সাবেক চেয়ারম্যান ও তৎকালীন চেয়ারম্যান প্রার্থীর প্রচারণার পোস্টার যেখানে ৩নং চরআলগী ইউনিয়ন পরিষদ বানানটিই লেখা হয়েছে। আর আমিও জানি চর এবং আলগী দুইটা আলাদা শব্দ এরপরও আমি আলোচনাটা শুরু করেছিলাম মূলত ইউনিয়নের ওয়েবসাইটে ও অন্যান্য মাধ্যমে চরআলগী শব্দটির ব্যবহার দেখে। আমি চেয়েছি স্থানীয়রা ও ইউনিয়ন পরিষদের কার্যালয়ে যে নামটি ব্যবহার করা হয় সে নামটিই যাতে অগ্রাধিকার পায়। আশা করি বুঝতে পারছেন। ধন্যবাদ — রিয়াজ (আলাপ) ১৭:১৬, ৭ মার্চ ২০২০ (ইউটিসি)
 প্রথমেই ধন্যবাদ আপনাদের মতামতের জন্য। চর আলগীর মতো বাংলাদেশে অনেকগুলি ইউনিয়নের নামকরণ চরের নামানুসারে করা। শুধু চর আলগীর ক্ষেত্রে নয়, আমি মনে করি এ জাতীয় সবগুলি ইউনিয়নের নামের ক্ষেত্রে চর শব্দটা আলাদা করে লিখা উচিত। কারণটা আমি এভাবে ব্যাখ্যা করি, চর মটুয়া ইউনিয়নের ক্ষেত্রে চর মটুয়া এবং চরমটুয়া দুইভাবেই লিখতে দেখা যায় এবং কোনটাই ব্যাকরণগত ভুলও নয়। কিন্তু চরমটুয়া এভাবে লিখাতে শব্দটাকে দুইভাবে পড়া যায়, যেমন: চর-মটুয়া, চরম-টুয়া, যেখানে শেষেরটি সম্পূর্ণ ভুল একটি নাম। এভাবে অনেকগুলি ইউনিয়ন রয়েছে। তাই আমার ব্যক্তিগত অভিমত, চর শব্দটাকে আলাদা করে লিখলে ক্ষতি কি, মূলতঃ শব্দটা তো আলাদাই। আলাদা করে লিখলে বরং পড়তে সুবিধা এবং ব্যাকরণও যথাযথ থাকে। নিজের মত ব্যক্ত করলাম মাত্র, সিদ্ধান্ত নেওয়ার দায়িত্ব আপনাদের। এ নিয়ে আমার বিতর্ক এখানেই শেষ। ধন্যবাদ। MustafaKamal (আলাপ) ১৯:৪৭, ৭ মার্চ ২০২০ (ইউটিসি)

text: গুগল ড্রাইভের এই ফোল্ডারে ৬টি ছবি আপলোড করেছি, এগুলা দেখলে ভালো করে বুঝতে পারবেন যে, উক্ত ইউনিয়ন পরিষদ কার্যালয় এবং ইউনিয়নে চরআলগী শব্দটির ব্যবহারকে অগ্রাধিকার দেওয়া হয়েছে। আশা করি এটা নিয়ে নতুনভাবে আর কোনো বিতর্ক থাকবে না। যদিও ভাইয়েরা আমিও জানতাম চর এবং আলগী দুইটা আলাদা শব্দ এরকম বাংলাদেশের বহু চরের নাম বা জয়াগার নাম রয়েছে, কিন্তু উক্ত ইউনিয়ন এক্ষেত্রে ব্যতিক্রম লক্ষ্য করা যাচ্ছে। প্রিয়, মোস্তফা কামাল ভাই! এই আলোচনাটিকে বন্ধুত্বপূর্ণভাবে বাংলা উইকিপিডিয়ার সমৃদ্ধিতে আপনার অবদান অব্যাহত থাকবে এই কামনা করি এবং সেই সাথে ভুল ত্রুটি ক্ষমার দৃষ্টিতে দেখবেন। সকলের জন্য নিরন্তর ভালোবাসা ও শুভ কামনা। ধন্যবাদ — রিয়াজ (আলাপ) ০৫:০৭, ৮ মার্চ ২০২০ (ইউটিসি)
replies: text: :তবে চরআলগী থাকুক, দেখতে পাচ্ছি বিশেষ করে ইউনিয়ন পরিষদ থেকে বানানো ভিজিএফ কার্ডে তাই দেয়া। আমি চর আলগী থাকতে বলছি না দেখে কেউ অনুরাগ করবেন না, আলোচনাকে কেউ জয়-পরাজয় ভাববেন না অনুগ্রহ করে :)। একটি প্রাণবন্ত যুক্তিপূর্ণ আলোচনার জন্য, গুরুত্বপূর্ণ মতামতের জন্য সকলকে ধন্যবাদ জানাই। নিশ্চয়ই ভবিষ্যৎে যদি যদি পাওয়া যায় যে এই ইউনিয়ন আসলে চর আলগী লিখে তবে সেই নামে স্থানান্তর করা যাবে।   --আফতাবুজ্জামান (আলাপ) ১৬:০১, ৮ মার্চ ২০২০ (ইউটিসি)

text: ভাইয়েরা, আশা করি সকলে ভাল আছেন। চর আলগী বিট পুলিশিং, প্রশাসনিকভাবে ব্যবহৃত উপজেলা মানচিত্র, ২০১৬ সালে নির্বাচনে একজন চেয়ারম্যান প্রার্থীর পোস্টার ছবিগুলো বিবেচনা করা যায় কিনা দেখার অনুরোধ রইল। ধন্যবাদ। MustafaKamal (আলাপ) ০০:৪২, ৩১ ডিসেম্বর ২০২০ (ইউটিসি)
thread_title:  নিবন্ধের শিরোনাম দ্বন্দ্ব